Omnibus praesentes litteras inspecturis, G., vicecomes Bruciae salutem in Domino. Noverint universi quod quotiescumque nos vel filii nostri in domo Sancti Benedicti comedimus, vel etiam familia nostra gratis et de voluntate praepositi vel mandati sui in dicta domo Sancti Benedicti Salensis habuerimus vel quam habeamus in praesenti, et ne haeredes nostri vel aliqui successores ibidem convivium aliquod, pastum, prandium, coenam sive potum exigere valeant similiter sibi vel suis pro consuetudine nec nos similiter, nos dicto praeposito Sancti Benedicti Salensis et ejusdem loci conventui litteras nostras super hoc dedimus, sigilli nostri munimine roboratas. Datum anno MCCXXXVII.